ABRIL 20, 2017
RUSSIA
Desision ti Supreme Court Maikontra Kadagiti Saksi ni Jehova
NEW YORK—Kalpasan ti innem nga aldaw a pannakadengngeg ti kaso iti napalabas a dua a lawas, nagdesision ti Korte Suprema ti Russian Federation ita nga aldaw a pabor iti dawat ti Ministry of Justice a mangpaserra iti Administrative Center dagiti Saksi ni Jehova idiay Russia ken ti 395 a Local Religious Organization (LRO) nga us-usaren dagiti Saksi ni Jehova iti intero a Russia. Maipatungpal a dagus ti desision.
“Kasta unay ti pannakadismayami iti daytoy a pasamak ken pakadanaganmi la unay ti epektona kadagiti aktibidad ti relihionmi,” kuna ni Yaroslav Sivulskiy, spokesman dagiti Saksi ni Jehova idiay Russia. “Agapelarkami, ken namnamaenmi a maisublinto met laeng iti kabiitan a panawen ti kalintegan ken proteksionmi kas natalna a relihioso a tattao.”
Adda 30 nga aldaw a naited kadagiti Saksi ni Jehova idiay Russia nga agapelar nga usigento ti panel a buklen ti tallo a tao.
Media Contacts:
International: David A. Semonian, Office of Public Information, +1-845-524-3000
Russia: Yaroslav Sivulskiy, +7-911-087-8009
glg_Latn ita_Latn ilo_Latn ilo_Latn ilo_Latn ilo_Latn eng_Latn eng_Latn kam_Latn